Steaua Bucureşti şi Rapid Bucureşti, finalistele Cupei României la volei masculin
Echipele Rapid Bucureşti şi Steaua Bucureşti vor disputa finala Cupei României, după ce au eliminat sâmbătă, la Mioveni, formaţiile Arcada Galaţi, respectiv Dinamo Bucureşti, în semifinalele Turneului Final 4, transmite News.ro.
În prima semifinală a zilei, Steaua Bucureşti s-a impus cu 3-1 în faţa formaţiei Dinamo Bucureşti, pe seturi 34-32, 25-27, 25-20, 25-17.
A doua semifinală a revenit echipei Rapid Bucureşti, care a dispus de campioana Arcada Galaţi, scor 3-1, pe seturi 20-25, 25-18, 25-22, 25-17.
Finala Cupei României se va disputa duminică, de la ora 18.00.
În 2023, trofeul a revenit formaţiei SCMU Craiova, care a dispus de campioana Arcada Galaţi, cu 3-1, în finala competiţiei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank